
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2007 M. BALANDŽIO 25 D. NUTARIMO NR. 435 „DĖL LIETUVOS RESPUBLIKOS APDRAUSTŲJŲ VALSTYBINIU SOCIALINIU DRAUDIMU IR VALSTYBINIO SOCIALINIO DRAUDIMO IŠMOKŲ GAVĖJŲ REGISTRO STEIGIMO, JO NUOSTATŲ PATVIRTINIMO IR VEIKLOS PRADŽIOS NUSTATYMO“
PAKEITIMO

2020 m. spalio 14 d. Nr. 1145
Vilnius


Lietuvos Respublikos Vyriausybė n u t a r i a: 
Pakeisti Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjo registro nuostatus, patvirtintus Lietuvos Respublikos Vyriausybės 2007 m. balandžio 25 d. nutarimu Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“:
.	Pakeisti 20 punktą ir jį išdėstyti taip:
„. Registre tvarkomi šie specialieji apdraustojo ir (ar) išmokos gavėjų duomenys, susiję su valstybinio socialinio draudimo ir pensijų socialinio draudimo stažo bei draudžiamųjų pajamų skaičiavimu:
. pensijų socialinio draudimo stažui prilyginamų laikotarpių duomenys:
. pensijų socialinio draudimo stažui prilyginamų laikotarpių pradžios ir pabaigos datos;
. pensijų socialinio draudimo stažui prilyginamu laikotarpiu faktiškai dirbtas laikas (metų, mėnesių, dienų skaičius);
. pensijų socialinio draudimo stažui prilyginamo laikotarpio įgijimo veiklos rūšys;
. pensijų socialinio draudimo stažui prilyginamus laikotarpius patvirtinančių dokumentų rūšys;
. valstybė, kurioje įgytas pensijų socialinio draudimo stažui prilyginamas laikotarpis;
. asmens draudžiamosioms pajamoms prilyginamų pajamų duomenys:
. draudžiamosioms pajamoms prilyginamų pajamų turėjimo laikotarpiai, jų dydžiai ir valiuta;
. draudžiamosioms pajamoms prilyginamų pajamų rūšys;
. draudžiamosioms pajamoms prilyginamas pajamas patvirtinančių dokumentų rūšys;
. valstybė, kurioje turėtos draudžiamosioms pajamoms prilyginamos pajamos;
. vienkartinio pobūdžio draudžiamosioms pajamoms prilyginamos pajamos, apskaičiuotos (išmokėtos) 1991–1993 metais.“
. Pakeisti 77 punktą ir jį išdėstyti taip:
„. Nesukakęs senatvės pensijos amžiaus vienas iš neįgalaus asmens, kuriam nustatytas specialusis nuolatinės slaugos poreikis ar specialusis nuolatinės priežiūros (pagalbos) poreikis, tėvų (įtėvių) arba globėjas ar rūpintojas, slaugantis ar nuolat prižiūrintis namuose nurodytą neįgalų asmenį (teikiantis pagalbą namuose šiam neįgaliam asmeniui), taip pat vienas iš tėvų (įtėvių), globėjas ar rūpintojas, slaugantis namuose visiškos negalios invalidą, pripažintą tokiu iki 2005 m. liepos 1 d., pateikia registro tvarkytojui Nuostatų 11.1–11.4, 11.6, 11.9 ir 11.11 papunkčiuose nurodytus duomenis, asmens tapatybę patvirtinantį dokumentą (jeigu prašymas teikiamas paštu, – patvirtintą jo kopiją), duomenis bei dokumentus, pagal kuriuos nustatoma teisė į valstybinį socialinį draudimą valstybės lėšomis, nurodytus Fondo valdybos direktoriaus patvirtintame Valstybinio socialinio draudimo valstybės lėšomis apraše, jei atitinkami duomenys ir (ar) informacija nėra gauti pagal duomenų teikimo sutartį.“
. Papildyti 821 punktu:	
„. Jeigu išmokų gavėjas nepateikia registro tvarkytojui visų Nuostatų 20.1 papunktyje nurodytų duomenų, jis registro tvarkytojui turi pateikti informaciją apie darbovietes, kuriose dirbo, nurodydamas jų pavadinimus ir darbo jose laikotarpius per Fondo valdybos informacinę sistemą arba kitais būdais – paštu arba tiesiogiai registro tvarkytojui. 
Registro tvarkytojas iš įmonių, įstaigų ir organizacijų, kuriose išmokų gavėjas dirbo, ir (arba) valstybinės archyvų sistemos įstaigų ar savivaldybių archyvų surenka duomenis apie išmokų gavėjų valstybinio socialinio pensijų draudimo stažui prilyginamus laikotarpius ir Nuostatų 98 punkto nustatyta tvarka įrašo juos į registro duomenų bazę, raštu, elektroninio ryšio priemonėmis arba paštu apie tai informuodamas išmokų gavėjus. Jeigu registro tvarkytojas pagal išmokų gavėjų nurodytą informaciją apie darbovietes, kuriose jie dirbo, ir darbo jose laikotarpius negali gauti duomenų apie išmokų gavėjų valstybinio socialinio pensijų draudimo stažui prilyginamus laikotarpius, ne vėliau kaip per 5 darbo dienas nuo dienos, kurią paaiškėjo ši aplinkybė, raštu, elektroninio ryšio priemonėmis arba paštu apie tai informuoja išmokų gavėjus, nurodydamas priežastį, kodėl duomenys nebuvo gauti.“
. Pakeisti 98 punktą ir jį išdėstyti taip:
„. Sprendimus dėl duomenų ir informacijos tikslinimo priima registro tvarkytojas. Sprendimai dėl duomenų ir informacijos apie asmens pensijų socialinio draudimo stažui prilyginamus laikotarpius ir asmens draudžiamosioms pajamoms prilyginamas pajamas įrašymo į registrą ir (ar) jų tikslinimo (taisymo, pildymo, šalinimo) turi būti priimami ne vėliau kaip per 20 darbo dienų po to, kai buvo gautas apdraustojo prašymas su visais reikiamais dokumentais ir (arba) papildomi (trūkstami) dokumentai, patikrintas šių dokumentų išdavimo pagrįstumas. Priimtas sprendimas (sprendimo nuorašas) ne vėliau kaip per 5 darbo dienas išsiunčiamas (įteikiamas) apdraustajam.“
. Pakeisti 102 punktą ir jį išdėstyti taip:
„. Duomenų teikėjai duomenis ir informaciją apie apdraustuosius, kurių valstybiniam socialiniam draudimui užtikrinti būtini duomenys ir (ar) informacija sudaro valstybės ir (ar) tarnybos paslaptį, teikia Fondo valdybos Vilniaus skyriui.“
. Pakeisti 109.2 papunktį ir jį išdėstyti taip:
„. viešojo administravimo subjektams – jų tiesioginėms funkcijoms atlikti;“.



Ministras Pirmininkas		                Saulius Skvernelis



Socialinės apsaugos ir darbo ministras		                 Linas Kukuraitis

